நன்றி தமிழகமே

நன்றி தமிழகமே பவித்திரா கனடாவிலிருந்து பவித்திரா- ! அன்புடன் அறிவுசால் ஆன்றுடைத் தமிழகமே! ! அணிதிரண்டு நின்றீரே இமாலய வடிவத்தில்! ! இன்புறத் திளைத்திட, இனியதமி ழோங்கிட ! எஞ்ஞான்றும் தலைநிமிர்ந்து தமிழினம் வாழ்ந்திட ! மண்ணும் மக்கள் மன்றங்களா யிணைந்து ! மாபெரும் போராட்டம் நடத்தியே என்றும் ! பன்னுதற் கரியநல் பணியினை ஆற்றிப் ! பாரினில் எம்முடன் பிறப்பெனக் காட்டினீர்! ! நன்றியென்ற மூன்றெழுத்தில் நம்முறவு முடிவதல்ல ! நனிஉயர் உடல்நிறை குருதியால் நாமொன்றே! ! கன்றென நாமிருக்க நாவினால் நீவிடும்; ! கருணைமிகு பசுவாய்க் கருத்திலுமைக் கொள்வோம்! ! சென்றடையும் பாதையது தூரமில்லை காண்போம்! ! சிந்தையிலே தமழீழம் முடிவெனக் கொள்வோம்! ! ஒன்றிணைவோம்! உலகெங்கும் உரத்துச் சத்தமிட்டு ! உரிமைதனை நிலைநிறுத்த ஒருமனதாய் இயங்கிடுவோம்! ! பண்பால், படிப்பால், பக்குவத்தால் உயர்ந்து ! பாரினில் எழிலுடன் திகழும் சொந்தங்களே! ! உண்மை உறவினை உணர்வினாற் காட்டியே ! உலகில் ஈழத்தவன் தனித்தவன் அல்லன்என ! எண்பித்தீர்! என்னருமைத் தமிழகமே! நாம், ! எஞ்ஞான்றும் இசைந்து இலங்கிடுவோம் வாழ்வில்! ! கண்ணென வளர்ப்போம்! கன்னியாம் தமிழழகை! ! காசினி யெங்கும் கமழ்ந்திடச் செய்வோம்! ! ஈழத் தமிழனின் இன்னல்களிற் றிளைத்து ! இருட்டறை இரும்புக் கூட்டினுள் இடர்ப்பட்டு ! வழும் காவலர்தம் அடிகள் உதைகளிற் ! சுகத்தைப் பலத்தை முற்றாய் இழந்து ! வாழும் நாட்களை வீணே சிறையில் ! வாடிக் கழித்தீர் வண்டமிழ் உறவினரே! ! நாளும் நினைத்தே வாழ்வோம் இனிதே! ! நலமே காண்போம் நிறைதமி ழீழத்தில்! ! இனவாத அழிவினில் இடர்ப்பட்டு நாமிருக்க ! இந்தியா எமக்குதவ வேண்டுமெனக் குரலெழுப்பி, ! மனமொத்து உண்ணா விரதங்க ளிருந்துமே ! மானமிகு தமிழராய்த் தீக்குளித்து நின்று, ! சினம்கொள் சிங்களத்தின் செருக்கினை அடக்கிடச் ! சீர்மிகு தொண்டராய்த் திரண்டு ஈழத்திற்குக் ! கனதியாய்ப் புறப்பட்டடீர் காசினியில் எம்துயரம் ! கருத்தினில் எடுத்திடக் காரணமாய் நின்றீர்! ! அய்யன்மீர் தங்கள் ஒன்றுபட்ட எழுச்சியினால் ! அகிலமே அதிர்ந்து ஆட்டமுற்று நிற்கிறது! ! மெய்யன்பில் நீர்புரிந்த மிக்கவுயர்; பரப்புரையால் ! மேதினியிற் தமிழினத்தின் தீரம் துலங்குகிறது! ! பொய்யல்ல புகழுரையும் இவையல்ல எம் ! புத்துணர்வின் வெளிப்பாட்டிற் போற்றிடும் வார்த்தைகளே! ! துய்யதமி ழன்னைதன் பிள்ளைகளின் நிமிர்வில் ! தண்முகம் துலங்கியே தரணியில் ஓளிர்கிறாள்! ! காலங்கள் தோறும் கண்ணீரிற் குளித்தோம்! ! கலக்கமும் துயரமும் நிறைந்து வாழ்ந்தோம்! ! ஞாலத்தில் நமக்கென யாருமில் லையென ! நாடோறம் வருத்திய எண்ணமது நீங்கியே ! காலத்தால் அழியாத வரலாறு வரைந்திடவே ! காத்திரமாய் எமக்கொரு வாய்ப்பினை அளித்தீர்! ! சாலவும் நன்றியாய் நடந்துமே நன்கு ! தாகம்தீர் இளநீர்தரு தென்னையெனத் திகழ்வோம்! ! அன்புடன எம்மிடர்கள்! முரண்பட்டு நிற்குமும் ! மத்திய அரசது மாறுபட்டு நிற்கிறது! ! கடிதென அறிந்தோம் கையளிப்பு நாடகங்கள் ! கணக்கிலா ஆயுதக் கொடுப்புக்கள் தெரிந்தோம்! ! கொடிதன்றோ? அவர்செயல் கூடியே எதிர்த்திடுவீர்! ! கூர்மையான தரவுகளால் நியாயப் படுத்திடுவீர்! ! துடிப்புடன் எழுச்சிகள் தொடர்ந்திடின் ஆள்வோர் ! தூயதமி ழகத்தை விஞ்சிட அஞ்சுவரே